Case ID: 1045921
Sentence 3: Kassasiya şikayətinin dəlilləri Kassasiya şikayəti onunla əsaslandırılmışdır ki, apellyasiya instansiyası məhkəməsi tərəfindən qərar qəbul edilərkən maddi və prosessual hüquq normalarının pozuntusuna yol verilmiş, iddiaçının xüsusi rütbəsi Azərbaycan Respublikası Silahlı Qüvvələri hərbi qulluqçularının hərbi rütbələrinə bərabər tutulur, bununla da iddiaçı hərbi rütbəli şəxs hesab edilir, "Əmək pensiyaları haqqında" Azərbaycan Respublikası Qanununun 1.0.3-cü maddəsinə əsasən hərbi qulluqçular — Azərbaycan Respublikası Silahlı Qüvvələrində, Azərbaycan Respublikasının müvafıq icra hakimiyyəti orqanlarında (qeyd olunan icra hakimiyyəti orqanlarına Azərbaycan Respublikası Ədliyyə Nazirliyi də daxildir - "Əmək pensiyaları haqqında” Azərbaycan Respublikası Qanununa dəyişikliklər və əlavələr edilməsi barədə” Azərbaycan Respublikası Qanununun tətbiq edilməsi haqqında” Azərbaycan Respublikası Prezidentinin xxxx 2006-cı il tarixli, 499 nömrəli fərmanının 2.3cü maddəsinə əsasən) və Azərbaycan Respublikasının qanunvericiliyi ilə yaradılmış digər silahlı birləşmələrdə xidmət edən hərbi rütbəli şəxslərdir, Qanun Azərbaycan Respublikasının Ədliyyə Nazirliyində xidmət edən hərbi rütbəli şəxsləri hərbi qulluqçu hesab edir, beləliklə, iddiaçı hərbi qulluqçu hesab edildiyindən, ona "Ədliyyə orqanları işçilərinin qulluq illərinin hesablanması və bununla əlaqədar onlara əlavə haqq verilməsi” Qaydalarında ədliyyə orqanları işçiləri üçün nəzərdə tutulmuş qaydada əlavə haqq hesablana bilməz, həmçinin iddiaçıya xidmət illərinə görə Azərbaycan Respublikası “Hərbi qulluqçuların pensiya təminatı haqqında” Qanuna uyğun olaraq hərbi qulluqçu kimi pensiya təyin edilmiş, iddiaçı 2000-ci ildən etibarən həmin pensiyanı almış və heç vaxt pensiyanın təyin edilmə əsasını mübahisələndirməmişdir.